Železničná stanica Zvolen osobná stanica

**Železničná stanica Zvolen osobná stanica** (Zvolen os. st.), je najdôležitejšou železničnou stanicou mesta Zvolen a zároveň je aj dôležitý železničný uzol v rámci Slovenska. Železničná stanica je najväčšia v celom Banskobystrickom kraji. Výpravná budova je dimenzovaná na maximálnu dennú frekvenciu 16 000 cestujúcich.

Uzol Zvolen je zároveň ústredným pracoviskom sekcie riadenia dopravy Oblastného riaditeľstva Zvolen Železníc Slovenskej republiky, ktorý spravuje 931,825&nbsp;km tratí.

V priestoroch osobnej stanice sídli aj Železničná lekárska stanica Zvolen, Inštitút vzdelávania Zvolen,Návestná správa Zvolen, OZŽ Zvolen a staničná polícia. 

## Poloha
Hlavná osobná stanica sa nachádza juhozápadne od centra mesta na severnom brehu rieky Slatina a je prístupná od ulice T. G. Masaryka, v blízkosti parku Inžiniera Štefana Višňovského.

## Názov
Pôvodná hlavná železničná stanica bola situovaná južnejšie od centra mesta a zámku Zvolen. Po vybudovaní aktuálnej hlavnej osobnej železničnej stanice **„Zvolen osobná stanica“**, došlo k zmene názvu pôvodnej hlavnej železničnej stanice na „Zvolen nákladná stanica“. Vo Zvolene vlaky zastavujú ešte na zastávke s názvom „Zvolen mesto“. Táto sa nachádza na jednokoľajnej trati vedúcej zo Zvolena do Vrútok (trať 171).

* Zólyomi vasgyár, 18721919
* Zvoleňská železiareň, 19191927
* Pustý hrad, 19271938
* Zvolen hrad, 19381963
* Zvolen osobné nádraží, 19591972
* Zvolen osobná stanica, 1972dodnes

## Architektúra
Architekt Jozef Lacko, rodák zo Zvolena, pochádzal zo železničiarskej rodiny. Počas svojej kariéry spolupracoval s významným slovenským architektom Emilom Bellušom a v období socializmu pôsobil ako predseda Zväzu slovenských architektov.

Dvojloďová hlavná budova je inšpirovaná antickými chrámami, so stĺporadím a veľkým bazilikálnym presklením. Architektonicky spadá do štýlu socialistického realizmu, ktorý bol v tom období dominantným smerom v Československu.

Budova bola dňa 15. januára 2025 vyhlásená za národnú kultúrnu pamiatku.

## História
### Prvé koľaje
náhľad|Pôvodná hlavná stanica, dnes Nákladná stanica Zvolen, v roku 1915
Začiatkom 60. rokov 19. storočia začala spotreba uhlia v Uhorsku výrazne rásť. V máji 1861 bola založená Svätoštefanská uhoľná spoločnosť, ktorá sa snažila ťažiť uhoľné zásoby šalgotarjanského uhoľného poľa. Na zabezpečenie dopravy vyťaženého uhlia z tohto revíru rozhodlo valné zhromaždenie tejto spoločnosti v roku 1861 o výstavbe železnice Lučenec – Fiľakovo – Salgótarián – Pázstó – Hatvan – Aszód – Isaszeg – Pešť a požiadalo o koncesiu na túto železnicu. 19. januára 1863 bola novovzniknutej Pešťsko-lučenecko-banskobystrickej železničnej a uhoľnej spoločnosti Satoštofan udelená koncesia, ktorá spolok zaväzovala do roku 1866 postaviť železnicu v úseku Pešť – Lučenec a pokračovať v trati v r. Úsek Lučenec – Banská Bystrica do roku 1870.

### Pôvodná stanica
Pretože mala súkromná spoločnosť problémy so získaním kapitálu a financovaním stavby, v roku 1868 firmu odkúpil štát a trať premenovala na Uhorskú severnú železnicu a zintenzívnila sa výstavba železnice na území dnešného Slovenska. Zároveň sa rozhodlo o vybudovaní prepojenia tejto trate s rozostavanou Košicko-bohumínskou železnicou na trase Zvolen – Hronská Dúbrava – Kremnica – Vrútky. Úsek Salgótarián – Fiľakovo – Lučenec bol odovzdaný do prevádzky 4. mája 1871, Zvolen bol uvedený do prevádzky o mesiac neskôr – 18. júna 1871, kedy bol uvedený do prevádzky úsek Lučenec – Zvolen. Dôležitý dopravný uzol bol predurčený na výstavbu železničného depa, ktoré poskytlo zázemie pre techniku. Zvolen sa stal dôležitým železničným uzlom a dôležitým priemyselným centrom.

### Nová stanica
Železničná stanica aj napriek viacerým rekonštrukciám nestačila už v 30 rokoch požiadavkám dopravy a rozvoju mesta. Bola snaha o výstavbu novej stanice vo Zvolene, ktorú prerušili vojnové udalosti a povojnová obnova zničených železníc na Slovensku. Táto snaha o novú stanicu bola zavŕšená začiatkom 50 rokov 20. storočia.

Súčasná osobná stanica sa začala budovať v roku 1952 na mieste pôvodnej zastávky Zvolen - Hrad. Práce na novej osobnej stanici boli ukončené v roku 1963, pričom do prevádzky však bola uvedená už počas výstavby, pri príležitosti osláv 15. výročia SNP 28. augusta 1959. Slávnostného otvorenia stanice sa zúčastnil aj prezident československa Antonín Novotný. Aj keď stanica ešte fungovala v provizóriu, tak sa výrazne odbremenila pôvodná stará železničná stanica vo Zvolene.

## Súčasnosť
Zvolen železničná stanica momentálne slúži ako hlavný železničný bod na prepojenie južnej trasy (Bratislava a Košice), ale aj ako regionálny bod na rôzne smery, ako sú Šahy (Čata), Levice (Nové Zámky), Banská Bystrica (Žilina), Banská Štiavnica, Vrútky alebo Lučenec. Pre väčšinu vnútroštátnych vlakových liniek je stanica koncovou alebo východiskovou stanicou. Kategória REX od roku 2022 špeciálne premáva medzi Zvolenom a Banskou Bystricou na urýchlenie prepravy medzi dvoma mestami.

### Kategórie vlakov
#### Osobná doprava
Na stanici zastavujú vlaky nasledovných vnútroštátnych kategórii:
* Osobný vlak (Os)
* Rýchlik (R)
* Regionálny rýchlik (RR)
* Regional Express (REX)
* Súpravový vlak (Sv)
#### Iné typy
Iné typy vlakov, ktoré dnes prechádzajú stanicou sú:
* Expresný nákladný vlak (Nex)
* Priebežný nákladný vlak (Pn)
* Manipulačný vlak (Mn)
* Rušňový vlak (Rv)
* Služobný vlak (Služ)

### Zabezpečovacie zariadenie v stanici
Stanica je vybavená staničným zabezpečovacím zariadením 3. kategórie, RZZ typu AŽD 71 cestového systému s výmenami prestavovanými skupinovo. Všetky ústredne prestavované výhybky a výkoľajky sú vybavené trojfázovými elektromotorickými prestavníkmi s kontrolou polohy jazykov.

### [[Koľaj]]e

### Ďalšie stanice
Vo Zvolene sú v prevádzke ešte ďalšie štyri železničné stanice:
* Železničná zastávka Zvolen mesto, sa nachádza na trati vedúcej do Banskej Bystrice, smerom na sever od Zvolen os. st., v blízkosti centra mesta Zvolen.
* Železničná stanica Zvolen nákladná stanica sa nachádza na trati vedúcej do Košíc, smerom na východ od Zvolen os. st.
* Železničná stanica Zvolen východ sa nachádza v blízkosti stanice Zvolen nákladná stanica (Zvolen nákladná stanica je vzhľadom na koľajové usporiadanie a organizáciu posunovacích prác rozdelená na dva zriaďovacie obvody a to: Obvod Zvolen východ a Obvod Zvolen nákladnej stanice).
* Zvolen - východ
* Dnes nevyužívaná zastávka Zvolen Bučina.

Stanice Zvolen - východ a Zvolen – nákladná stanica sú vlakotvorné stanice (vlakotvorná stanica je stanica, ktorá má potrebné náležitosti pre spracovanie končiacich a zostavovanie východzích relačných vlakov) .

### [[ŽOS Zvolen]]
Súčasťou železničného uzla Zvolen sú aj železničné dielne, ktoré dnes fungujú ako samostatná výrobno-opravárenská spoločnosť koľajových vozidiel ŽOS Zvolen.

### [[Pancierový vlak Hurban]]
V blízkosti stanice sa nachádza replika Pancierového vlaku Hurban, ktorý bol jeden z improvizovaných pancierových vlakov, ktorý sa aktívne zapojil do bojov v Slovenskom národnom povstaní počas Druhej svetovej vojny. Vlak vyrobili pracovníci zvolenských železničných dielní začiatkom októbra 1944. Bol druhým z troch povstaleckých pancierových vlakov. Bol pancierovaný obyčajným kotlovým plechom. Ostré skúšobné streľby uskutočnené v trati Zvolen – Krupina. Bola vytvorená ako filmová rekvizita pre film Deň, ktorý neumrie z roku 1974. Oproti originálnemu tanku sa líši vežami – namiesto veží tanku LT-35 má replika väčšie veže s dlhším kanónom, ktoré pochádzajú z tanku T-34/85.

## Nástupištia
V stanici sa nachádzajú 4 nástupištia (+1a). Nástupište 1 a 1a je prístupné z hlavnej budovy stanice a z oboch podchodov, nástupištia 2 - 4 sú ostrovné a prístupné pomocou oboch podchodov.

Každé nástupište má 1 výťah, ktorý slúži na bezbariérový prístup. Nástupište 1a rozširuje nástupište 1. Spolu slúžia na vypravovanie špeciálne dlhých vlakových spojov, ako sú napr. kategórie R.

## Modernizácia
náhľad|Rekonštrukcia stanice v lete roku 2020 (nástupište č.2, fiľakovské zhlavie)
náhľad|Rekonštrukcia stanice v lete roku 2020 (nástupište č.2, levické zhlavie)
Rekonštrukcia stanice do dnešnej podoby začala v roku 2019 a ukončená bola v roku 2022. Rekonštrukcia stanice zahŕňala modernizáciu samotnej budovy Hlavnej osobnej železničnej stanice vo Zvolene, ktorej súčasťou je aj inštalácia kamerového systému a nových výťahov na každom z nástupíšť, ktoré by mali zabezpečiť bezbariérový presun imobilných cestujúcich v celom priestore železničnej stanice. Súčasťou prerábky bolo aj prerobenie samotných nástupíšť. Taktiež prebehla výmena koľají v blízkosti stanice. Došlo tiež k úprave a doplneniu existujúceho internetového pripojenia, k rozšíreniu a prekládke informačného zariadenia HaVIS (hlasové a vizuálne informácie o vlakoch), k vybudovaniu nového elektronického zabezpečovacieho systému a elektrickej požiarnej signalizácie.

Zároveň mesto Zvolen zrekonštruovalo od roku 2020 do roku 2022 priestor a park nachádzajúci sa pred samotnou osobnou stanicou, čo zmenilo dispozičné prepojenie infraštruktúry pre chodcov na hlavnú autobusovú stanicu, ale aj nástupište mestskej hromadnej dopravy. Pribudli aj nové parkovacie miesta pre motorové vozidlá, ale aj stojiská na bicykle cestujúcich a návštevníkov mesta. Minerálny prameň v blízkosti stanice bol taktiež zrekonštruovaný (odvedením minerálnych vôd).

Od roku 2022 prebieha výstavba nového moderného strediska technicko-hygienickej údržby vlakov, ktoré má tiež vzniknúť aj v Nových Zámkoch, Košiciach a Humennom. Má sa nachádzať v blízkosti budovy Hlavnej osobnej železničnej stanice vo Zvolene. Podľa ZSSK konkrétne mestá boli zvolené na základe dislokácie nových a modernizovaných vozidiel. V strediskách THÚ bude možné umývať vozidlá aj pri mínusových teplotách. Zároveň sa ich vybudovaním zvýši komfort pre zamestnancov ZSSK, ktorí tieto činnosti už roky vykonávajú v improvizovaných podmienkach, často pod holým nebom. Všetky služby moderných stredísk THÚ budú zamestnanci ZSSK poskytovať aj ostatným dopravcom, ktorí využívajú slovenské koľaje.

## Dôležitosť stanice
náhľad|Pohľad na bočný vchod do staničnej haly
Železničná trať napojila Zvolen na sieť Uhorských železníc už 18. júna 1871, kedy bol sprevádzkovaný úsek Lučenec – Zvolen. Dôležitá dopravná križovatka bola predurčená na výstavbu železničného depa, ktoré poskytovalo zázemie technike. Súčasná stanica bola vybudovaná na mieste pôvodnej zastávky Zvolen hrad v rokoch 19521963. Výpravná budova bola odovzdaná do užívania 29. augusta 1959.

Zvolen je svojou polohou na križovatke významných ciest prirodzeným dopravným uzlom s nadregionálnym významom. Križujú sa tu významné trate z Nových Zámkov, z Košíc, a Vrútok, ktoré dopĺňajú trate z Čaty a Diviak. Vo Zvolene sa oddeľujú trate rýchlikov, ktoré premávajú po stredoslovenskej (od B. Bystrice po Margecany) a juhoslovenskej transverzále medzi Bratislavou a Košicami. Stanica je stanicou I. kategórie.

## Trate a doprava
Vlastníkom stanice sú Železnice Slovenskej republiky (ŽSR); osobnú vlakovú dopravu prevádzkuje Železničná spoločnosť Slovensko (ZSSK).

* Železničná trať Zvolen – Nové Zámky (trať č. <span style="padding: 1px .5em; color: white; background-color: black; font-weight: bold;">150</span>)
* Železničná trať Zvolen – Čata (trať č. <span style="padding: 1px .5em; color: white; background-color: black; font-weight: bold;">153</span>)
* Železničná trať Zvolen – Košice (trať č. <span style="padding: 1px .5em; color: white; background-color: black; font-weight: bold;">160</span>)　
* Železničná trať Zvolen – Vrútky (trať č. <span style="padding: 1px .5em; color: white; background-color: black; font-weight: bold;">170</span>)　
* Železničná trať Zvolen – Diviaky (trať č. <span style="padding: 1px .5em; color: white; background-color: black; font-weight: bold;">171</span>)

## Služby
náhľad|Pamätná tabuľa padlým, r. 2021
* Predaj lístkov (vnútroštátne a medzinárodné)
* Zákaznícke centrum ZSSK
* Úschovňa batožín
* Bufet
* Novinový stánok
* Bezbariérový prístup
* Dlažba pre nevidiacich
* Wi-Fi sieť
* WC
* Cyklistické stanovište

## V blízkosti stanice
náhľad|Minerálny prameň na predstaničnom námestí, r. 2022
### Doprava
* Autobusová stanica Zvolen
* MHD zástavky
* Staničné parkovisko

### Turistika
* Pancierový vlak Hurban
* Zvolenský zámok
* Pustý hrad
* Minerálny prameň (pri budove stanice)

## Galéria

Súbor:Zvolen, z Pustého hradu, osobná železničná stanica.jpg|Pohľad z Pustého hradu
Súbor:Zvolen, z Pustého hradu.jpg|Pohľad z Pustého hradu
Súbor:Zvolen railway station, Slovakia.JPG|Interiér staničnej budovy
Súbor:Zvolen, železničná stanica, hala.jpg|Hlavná hala - predaj lístkov
Súbor:Zvolen železničná stanica,staničná budova.jpg|Pohľad na hlavnú budovy z 2. nástupišťa
Súbor:Zvolen, železničná stanica (01).jpg|Pohľad spredu
Súbor:Zvolen osobná stanica 2023a.jpg|2.,3. a 4. nástupište
Súbor:Zvolen Pamatnik SNP.jpg|Pamätník účastníkovi Slovenského národného povstania Ing. Františkovi Višňovskému
Súbor:20200113-ZSSK-812006.jpg|ZSSK 812


## Referencie

## Iné projekty

## Externé odkazy
* Informačná tabuľa s odchodmi vlakov pre stanicu Zvolen osobná stanica
* Reportáž o výstavbe strediska technicko-hygienickej údržby
* Reportáž o rekonštrukcii predstaničného námestia

## Zdroje
* Železničná stanica Zvolen osobná stanica na stránke VLAKY.NET
* Železničná stanica Zvolen osobná stanica na stránke ZVOLEN.VIRTUALNE.SK
* Železničná stanica Zvolen osobná stanica na stránke RAIL.SK
* Železničná stanica Zvolen osobná stanica na stránke ZSSK.SK
* Železničná stanica Zvolen osobná stanica na stránke atlasdrah.net

Zvolen
Kategória:Doprava v okrese Zvolen
Kategória:Doprava vo Zvolene
Kategória:Stavby vo Zvolene
Kategória:Národné kultúrne pamiatky v Banskobystrickom kraji
Kategória:Architektúra z 1959